
A vizualitás szerepe a tanulásban/történelem-könyv

A vizualitás szerepe a tanulásban / történelemkönyv pályamunka azt vizsgálja, milyen lehetőségeink vannak a kortárs tervezőgrafika eszközeivel a középiskolai tankönyvek fejlesztésére, a tananyag befogadhatóságának megkönnyítésére. A történelemkönyv egy vizuális rendszert alkalmaz, mely radikálisan lecsökkentheti a tanulással eltöltött időt, oly módon, hogy a tanulás minősége nem romlik, sőt, akár hosszabb távra is szólhat.
A vizualitás szerepének alsó tagozat után (állami iskolákban, állami tankönyvekben) nem sok jelentőséget tulajdonítunk, célom, hogy ez megváltozzon, az emberek felismerjék az ebben rejlő potenciált.
A történelemkönyv bemutat egy vizuális rendszert, mely színekből, képekből, ikonokból és egyéb befogadást segítő motívumokból áll, alkalmazható bármely tárgy bármely könyvében tanulássegítő célzattal.
A történelemkönyvhöz tartozik továbbá egy weboldal és egy alkalmazás, melyek kihasználják a fiatalok digitális érdeklődését, felkeltik figyelmüket és gyakorlásra ösztönzik őket.

